Shunga

[thumb|250px|Emakume bat masturbatzen bikote bati begira. [Katsushika Hokusairen lana.]]
[thumb|250px|*[Arrantzalearen emaztearen ametsa* (蛸と海女 *Tako to ama*). Katsushika Hokusai, 1814.]]
 Japoniako postalen genero artistikoa da. Gai nagusia sexu harremanena da. Genero horren jatorria Edo Aroko (1603-1867) Ukiyo-eren xilografietan dago, urte horietako herri-literaturan oinarrituta. Japoniako historiako zenbait momentutan debekatuta egon ziren, esaterako Meiji Aroan (1868-1912). Askoren ustez, irudi horiek hentai estiloko irudietan eragin handia izan dute: mota guztietako sexu ekintzak ageri dira eta pertsonaiak ere gizartearen alor guztietakoak dira, hots, merkatariak, mitologiako izakiak, samuraiak, monjeak, e.a.

## Izena 
*Shunga*ren zuzeneko itzulpena «udaberriko irudi» da, baina hori Mendebaldean ez da oso ondo ulertzen; horretarako, zera jakin behar da: japonieraz, «udaberria» sexu harremanen eufemismoa dela. Beraz, «sexu irudi» itzulpena erabil liteke.

## Tipologia 
Gehienbat, *shunga* ohikoenak hiru motatakoak ziren: 
* *Shunga emaki* (春画絵巻), bilkaria, horizontalak. Oso lan garestiak zirenez, horren ondorioz, oso zabalkunde mugatua zuten. 
* *Soroimono*(揃物) eta *Kumimono*(組物) album argiztatuak ziren. *Ukiyo-e* guztiak moduan egiten ziren, xilografia teknikak erabiliz Edo Aroa. Irudiak handiagoak ziren eta ez ziren tolestatzen; horregatik, teknikoki, hobeak ziren, baita garestiagoak ere. Normalean hamabi irudi biltzen zuten. Haien artean *kumimono* motakoak zeuden, sarrera gisa eszena bat erakusten zutenak, eta *soroimono* motakoak, izenburu amankomun zuten eta hori grabatu guztietan agertzen zen. 
* *Enpon* (艶本) edo *Shunpon* (春本) liburu erotikoak ziren eta, horri esker, zabalduenak. Edo Aroan egin ziren, Taishō Aroaren hasiera arte. Askotan zuri-beltzezkoak ziren, narrazio erotiko batekin batera inprimatuak.

## *Shunga*ren artista ezagunak 
Edo Aroaren marrazkilariek eta idazleek *shunga* landu zuten. Komertzialki oso emaitza onak ematen zituen. Hona hemen generoan aritu ziren artista batzuk: 

* Hishikawa Moronobu
* Isoda Koryūsai
* Katsukawa Shunchō
* Katsushika Hokusai
* Kawanabe Kyōsai
* Keisai Eisen
* Kikukawa Eizan
* Kitagawa Utamaro
* Miyagawa Isshō
* Nishikawa Sukenobu
* Torii Kiyonaga
* Suzuki Harunobu
* Utagawa Kuniyoshi
* Utagawa Kunisada
* Utagawa Hiroshige
* Yanagawa Shigenobu

## Eragina Mendebaldean 
XIX. mendearen erdialdean Japonia dezente ireki zen eta, ondorioz, japonismo mugimendua sortu zuen. Mendebaldeko artista askok eragin hori ezagutu zuten; badakigu ere batzuk horrelako postalen bildugileak izan ziren, besteak beste, Aubrey Beardsley, Edgar Degas, Henri de Toulouse-Lautrec, Gustav Klimt, Auguste Rodin, Vincent Van Gogh eta Pablo Picasso. Picassoren kasuan 61 postal zituen eta bilduma inspirazio iturri izan zen bereziki bizitzaren azken urteetan.

## Iruditegia 

Image:
Shunga_-_Vulvae.jpg|Aluak.
Kiyonaga_bathhouse_women-2.jpg|*Onna yu* edo Emakumeen bainua. Egilea: Torii Kiyonaga.
Nishikawa_Sukenobu_-_Furyo_Iro_Kaiawase.jpg|Nishikawa Sukenoburen Shunga, 1711.
Utamaro_C.jpg|Kitagawa Utamaroren Shunga, 1799.
Utagawa Kunisada - Homo Sexual Scene. Onnagata.jpg|Homosexualitateak ere badu bere presentzia Shungan. Utagawa Kunisada.

## Erreferentziak 
## Ikus, gainera 
* Edo Aroa
* Meiji Berrezartzea
* Ukiyo-e

## Kanpo estekak 
* Shunga bilduma.
* :Shungaren ezaugarriak.